ประกาศกระทรวงพลังงานประกาศกระทรวงพลังงานเรื่อง หลักเกณฑ์ วิธีการและเงื่อนไขการคัดเลือกผู้แทนองค์กรเอกชนที่ไม่แสวงหากำไรในทางธุรกิจเป็นกรรมการในคณะกรรมการสรรหากรรมการกำกับกิจการพลังงาน อาศัยอำนาจตามความในมาตรา๑๔ วรรคหก แห่งพระราชบัญญัติการประกอบกิจการพลังงาน พ.ศ. ๒๕๕๐ รัฐมนตรีว่าการกระทรวงพลังงานจึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศกระทรวงพลังงานเรื่อง หลักเกณฑ์ วิธีการและเงื่อนไขการคัดเลือกผู้แทนองค์กรเอกชนที่ไม่แสวงหากำไรในทางธุรกิจเป็นกรรมการในคณะกรรมการสรรหากรรมการกำกับกิจการพลังงานข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้องค์กรเอกชนที่ไม่แสวงหากำไรในทางธุรกิจ หมายความว่าองค์กรเอกชนที่ไม่แสวงหากำไรในทางธุรกิจซึ่งมีผลงานเป็นที่ประจักษ์ไม่น้อยกว่าห้าปี ด้านคุ้มครองผู้บริโภคซึ่งต้องเป็นหน่วยงานหรือองค์กรที่จดทะเบียนเป็นนิติบุคคลและได้รับการรับรองจากสำนักงานคณะกรรมการคุ้มครองผู้บริโภคหรือมีผลงานเป็นที่ประจักษ์ไม่น้อยกว่าห้าปีด้านทรัพยากรธรรมชาติและสิ่งแวดล้อมหรือด้านพลังงานซึ่งต้องเป็นหน่วยงานหรือองค์กรที่จดทะเบียนเป็นนิติบุคคลผู้แทนองค์กรเอกชนที่ไม่แสวงหากำไรในทางธุรกิจ หมายความว่าผู้ที่ได้รับการเสนอชื่อจากองค์กรเอกชนที่ไม่แสวงหากำไรในทางธุรกิจซึ่งได้รับการคัดเลือกเป็นกรรมการในคณะกรรมการสรรหากรรมการกำกับกิจการพลังงานสำนักงาน หมายความว่า สำนักงานนโยบายและแผนพลังงานกระทรวงพลังงานข้อ ๔ ผู้แทนองค์กรเอกชนที่ไม่แสวงหากำไรในทางธุรกิจต้องเปิดเผยรายละเอียดเกี่ยวกับการมีส่วนได้เสียเชิงธุรกิจกับผู้ประกอบกิจการพลังงานของตนคู่สมรสและบุตรที่ยังไม่บรรลุนิติภาวะในช่วงสองปีที่ผ่านมาให้สาธารณชนทราบและต้องไม่เป็นผู้มีคดีความเป็นส่วนตัวกับผู้ประกอบกิจการพลังงานในช่วงเวลาดังกล่าวข้อ ๕ ผู้แทนองค์กรเอกชนที่ไม่แสวงหากำไรในทางธุรกิจต้องมีคุณสมบัติและไม่มีลักษณะต้องห้ามดังต่อไปนี้(๑) มีสัญชาติไทย(๒) มีอายุไม่ต่ำกว่าสี่สิบปีบริบูรณ์(๓) ไม่เป็นสมาชิกสภาผู้แทนราษฎร สมาชิกวุฒิสภา ข้าราชการการเมืองสมาชิกสภาท้องถิ่นหรือผู้บริหารท้องถิ่น(๔) ไม่เป็นผู้ดำรงตำแหน่งใด ๆ ในพรรคการเมือง(๕) ไม่เป็นบุคคลวิกลจริตหรือจิตฟั่นเฟือนไม่สมประกอบ(๖) ไม่ติดยาเสพติดให้โทษ(๗) ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๘) ไม่เป็นคนไร้ความสามารถหรือคนเสมือนไร้ความสามารถ(๙) ไม่เป็นบุคคลที่ต้องคำพิพากษาให้จำคุกและถูกคุมขังอยู่โดยหมายของศาล(๑๐) ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันได้รับการเสนอชื่อเว้นแต่ในความผิดอันได้กระทำโดยประมาทหรือความผิดลหุโทษ(๑๑)ไม่เป็นบุคคลที่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๑๒) ไม่เคยถูกไล่ออก ปลดออก หรือให้ออกจากราชการ หน่วยงานของรัฐหรือหน่วยงานของเอกชน เพราะทุจริตต่อหน้าที่ หรือประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการ(๑๓) ไม่เป็นตุลาการศาลรัฐธรรมนูญ กรรมการการเลือกตั้ง ผู้ตรวจการแผ่นดินกรรมการป้องกันและปราบปรามการทุจริตแห่งชาติ กรรมการตรวจเงินแผ่นดินกรรมการสิทธิมนุษยชนแห่งชาติ หรือสมาชิกสภาที่ปรึกษาเศรษฐกิจและสังคมแห่งชาติ(๑๔) ไม่เคยถูกวุฒิสภามีมติให้ถอดถอนออกจากตำแหน่งข้อ ๖ ให้สำนักงานจัดทำประกาศเชิญชวนการคัดเลือกผู้แทนองค์กรเอกชนที่ไม่แสวงหากำไรในทางธุรกิจจำนวน ๑ คน โดยปิดประกาศไว้ที่สำนักงาน เว็บไซต์ของสำนักงานและสำนักงานคณะกรรมการคุ้มครองผู้บริโภค ไม่น้อยกว่า ๗ วันพร้อมทั้งประชาสัมพันธ์ผ่านทางสื่อมวลชนตามสมควรเพื่อให้องค์กรเอกชนที่ไม่แสวงหากำไรในทางธุรกิจที่ประสงค์จะขึ้นทะเบียนเข้าร่วมคัดเลือกผู้แทนองค์กรเอกชนที่ไม่แสวงหากำไรในทางธุรกิจเสนอชื่อบุคคลที่เหมาะสมเป็นผู้แทนองค์กรจำนวน๑ คน เพื่อรับการคัดเลือกเป็นผู้แทนองค์กรเอกชนที่ไม่แสวงหากำไรในทางธุรกิจข้อ ๗ ให้องค์กรเอกชนที่ไม่แสวงหากำไรในทางธุรกิจตามข้อ๖ ยื่นแบบเพื่อขึ้นทะเบียนเป็นองค์กรผู้มีสิทธิเสนอชื่อผู้แทนองค์กรต่อเจ้าหน้าที่ในวันและเวลา สถานที่ที่ประกาศกำหนดในข้อ ๖ โดยยื่นแบบขอขึ้นทะเบียนองค์กรตามแบบสนพ./สรรหา ที่ ๒/๒๕๕๐ แนบท้ายประกาศนี้พร้อมเอกสารหลักฐานประกอบการขอขึ้นทะเบียนดังนี้(๑)หนังสือรับรองที่ได้รับการรับรองจากสำนักงานคณะกรรมการคุ้มครองผู้บริโภคว่าเป็นองค์กรเอกชนที่ไม่แสวงหากำไรในทางธุรกิจด้านคุ้มครองผู้บริโภคในกรณีที่เป็นองค์กรด้านคุ้มครองผู้บริโภค(๒) หนังสือสำคัญแสดงความเป็นนิติบุคคล(๓) หลักฐานที่แสดงถึงวัตถุประสงค์ ข้อบังคับ หรือระเบียบขององค์กร(๔) หนังสือที่แสดงว่าเป็นผู้มีอำนาจกระทำการแทนองค์กร(๕) หลักฐานแสดงจำนวนกรรมการบริหารองค์กรพร้อมรายละเอียดเกี่ยวกับชื่อและที่อยู่กรรมการ(๖) หลักฐานซึ่งแสดงถึงผลงานเป็นที่ประจักษ์มาแล้วไม่น้อยกว่า ๕ ปีนับถึงวันประกาศรับสมัครจำนวนไม่น้อยกว่า ๒ ผลงาน(๗)สำเนาบัตรประจำตัวประชาชนหรือหลักฐานอื่นที่ออกให้โดยทางราชการของผู้มีอำนาจกระทำการแทนองค์กร(๘) เอกสารหลักฐานที่แสดงถึงการได้รับมอบหมายให้เป็นผู้แทนองค์กรเอกชน เช่นสำเนามติที่ประชุมคณะผู้บริหารองค์กร หนังสือแต่งตั้ง เป็นต้นข้อ ๘ ให้องค์กรเอกชนที่ไม่แสวงหากำไรในทางธุรกิจที่ขอขึ้นทะเบียนตามข้อ๗เสนอชื่อผู้แทนองค์กรที่จะเข้ารับการคัดเลือกเป็นผู้แทนองค์กรเอกชนที่ไม่แสวงหากำไรในทางธุรกิจมาด้วยโดยบุคคลที่ได้รับการเสนอชื่อจะต้องมีคุณสมบัติและไม่มีลักษณะต้องห้ามตามข้อ ๔และข้อ ๕ข้อ ๙ การเสนอชื่อผู้แทนองค์กรเอกชนที่ไม่แสวงหากำไรในทางธุรกิจให้เสนอโดยมีรายละเอียดตามใบเสนอชื่อผู้แทนองค์กรตามแบบสนพ./สรรหาที่ ๓/๒๕๕๐ แนบท้ายประกาศนี้พร้อมเอกสารหลักฐานแสดงคุณสมบัติ ดังนี้(๑) รูปถ่ายหน้าตรงไม่สวมหมวก ขนาด ๒ นิ้ว จำนวน ๓ รูป ถ่ายมาแล้วไม่เกิน ๖เดือน(๒)สำเนาบัตรประจำตัวประชาชนหรือหลักฐานอื่นใดที่ออกให้โดยทางราชการและสำเนาทะเบียนบ้านของผู้แทนองค์กรพร้อมได้ลงนามรับรองสำเนาเอกสาร(๓) รายละเอียดเกี่ยวกับการมีส่วนได้เสียเชิงธุรกิจกับผู้ประกอบกิจการพลังงานของตนคู่สมรสและบุตรที่ยังไม่บรรลุนิติภาวะในช่วงสองปีที่ผ่านมาข้อ ๑๐ ให้สำนักงานตรวจสอบเอกสารให้ถูกต้องครบถ้วนของแบบขอขึ้นทะเบียนองค์กรตามแบบสนพ./สรรหาที่ ๒/๒๕๕๐ และใบเสนอชื่อผู้แทนองค์กรตามแบบ สนพ./สรรหาที่ ๓/๒๕๕๐ ตามรายละเอียดที่กำหนดในข้อ๗ ข้อ ๘ และข้อ ๙แล้วประกาศรายชื่อองค์กรเอกชนที่ไม่แสวงหากำไรในทางธุรกิจที่ได้รับการขึ้นทะเบียนและบุคคลที่องค์กรเอกชนที่ไม่แสวงหากำไรในทางธุรกิจได้เสนอชื่อซึ่งมีสิทธิได้รับการคัดเลือกเป็นผู้แทนองค์กรเอกชนที่ไม่แสวงหากำไรในทางธุรกิจไว้และให้กำหนดวัน เวลาและสถานที่ซึ่งองค์กรเอกชนที่ไม่แสวงหากำไรในทางธุรกิจที่ได้รับการขึ้นทะเบียนแล้วจะมาใช้สิทธิเข้าร่วมประชุมและคัดเลือกกรรมการในคณะกรรมการสรรหากรรมการกำกับกิจการพลังงานด้วยโดยปิดประกาศไว้ที่สำนักงาน เว็บไซต์ของสำนักงานและสำนักงานคณะกรรมการคุ้มครองผู้บริโภค ไม่น้อยกว่า ๓ วัน ทั้งนี้ให้แจ้งเป็นหนังสือถึงองค์กรเอกชนที่ไม่แสวงหากำไรในทางธุรกิจดังกล่าวด้วยโดยเชิญผู้มีอำนาจลงนามขององค์กรเอกชนที่ไม่แสวงหากำไรในทางธุรกิจหรือผู้ที่องค์กรเอกชนที่ไม่แสวงหากำไรในทางธุรกิจนั้นมอบหมายเข้าร่วมประชุมและใช้สิทธิคัดเลือกผู้แทนองค์กรเอกชนที่ไม่แสวงหากำไรในทางธุรกิจตามวันเวลา และสถานที่ที่ระบุในประกาศด้วยข้อ ๑๑ ให้สำนักงานจัดประชุมเพื่อดำเนินการคัดเลือกผู้แทนองค์กรเอกชนที่ไม่แสวงหากำไรในทางธุรกิจตามวันเวลา และสถานที่ที่ประกาศกำหนดในข้อ ๑๐ โดยให้จัดทำเอกสารแสดงชื่อตัว ชื่อสกุลของบุคคลที่ได้รับการเสนอชื่อและรายละเอียดของบุคคลดังกล่าวตามลำดับตัวอักษรแจกให้ที่ประชุมในวันเลือกการลงคะแนนให้กระทำโดยการออกเสียงลงคะแนนวิธีลับในกรณีที่ผลการเลือกปรากฏว่าได้รับคะแนนเสียงเท่ากันให้มีการเลือกต่อไปจนกว่าจะได้ผู้ซึ่งได้รับการเลือกด้วยคะแนนสูงสุดข้อ ๑๒ ให้สำนักงานประกาศชื่อผู้แทนขององค์กรเอกชนที่ไม่แสวงหากำไรในทางธุรกิจโดยปิดประกาศไว้ที่สำนักงานและเว็บไซต์ของสำนักงาน ทั้งนี้ให้ขึ้นบัญชีสำรองผู้ซึ่งได้คะแนนลำดับรองลงไปตามลำดับไว้ข้อ ๑๓ การคัดเลือกผู้แทนขององค์กรเอกชนที่ไม่แสวงหากำไรในทางธุรกิจต้องดำเนินการให้แล้วเสร็จภายใน๓๐ วันข้อ ๑๔ ในกรณีที่มีปัญหาหรือข้อโต้แย้งเกี่ยวกับการปฏิบัติตามประกาศนี้หรือการดำเนินการอื่นใดที่มิได้ระบุไว้ในประกาศนี้ให้รัฐมนตรีว่าการกระทรวงพลังงานเป็นผู้วินิจฉัยชี้ขาดประกาศ ณ วันที่ ๑๙ธันวาคม พ.ศ. ๒๕๕๐ปิยสวัสดิ์ อัมระนันทน์รัฐมนตรีว่าการกระทรวงพลังงาน[เอกสารแนบท้าย]๑.แบบขอขึ้นทะเบียนองค์กรเอกชนที่ไม่แสวงหากำไรในทางธุรกิจผู้มีสิทธิเสนอชื่อผู้แทนเข้ารับการคัดเลือกเป็นกรรมการในคณะกรรมการสรรหากรรมการกำกับกิจการพลังงาน(แบบ สนพ./สรรหาที่ ๒/๒๕๕๐)๒.ใบเสนอชื่อผู้แทนองค์กรเอกชนที่ไม่แสวงหากำไรในทางธุรกิจเข้ารับการคัดเลือกเป็นกรรมการสรรหากรรมการกำกับกิจการพลังงาน(แบบ สนพ./สรรหาที่ ๓/๒๕๕๐)(ดูข้อมูลจากภาพกฎหมาย)วัชศักดิ์/จัดทำ๑๑ มกราคม ๒๕๕๑จุฑามาศ/ปรับปรุง๒๙ พฤศจิกายน ๒๕๕๙[๑] ราชกิจจานุเบกษา เล่ม ๑๒๔/ตอนพิเศษ ๑๙๙ ง/หน้า ๑๕/๒๐ ธันวาคม ๒๕๕๐